EkBass/fiwiki-20250220-pages-articles huggingface dataset:
Robert Stephens

Robert Graham Stephens (14. heinäkuuta 1931 – 12. marraskuuta 1995) oli brittiläinen näyttelijä. Stephens syntyi Bristolissa Englannissa ja nousi yhdeksi arvostetuimmista näyttelijöistä 1960-luvulla. Hän keskittyi enimmäkseen teatteriin, mutta esiintyi myös muutamissa elokuvissa kuten Teddy Lloydina elokuvassa Miss Jean Brodien parhaat vuodet (1969) kolmannen vaimonsa Maggie Smithin kanssa ja Sherlock Holmesina Sherlock Holmesin salaisuus (1970). Stephens oli naimisissa neljä kertaa. Ensimmäisestä liitostaan (1951–1952) Nora Ann Simmondsin kanssa heillä on yksi lapsi, Michael Stephens. Vuosina 1956–1967 hän oli naimisissa Tarn Bassettin kanssa ja heillä on yksi yhteinen tytär, Lucy. Kesäkuussa 1967 Stephens meni naimisiin näyttelijä Maggie Smithin kanssa ja heille syntyi kaksi poikaa, Chris Larkin ja Toby Stephens, ja he erosivat vuonna 1974. Vuonna 1995 Stephens meni naimisiin Patricia Quinnin kanssa, mutta avioliitto päättyi Stephensin kuolemaan marraskuussa 1995. ==Aiheesta muualla== * * * Robert Stephens * Robert Stephens at screenonline * Portraits of Stephens at the National Portrait Gallery Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1931 syntyneet Luokka:Vuonna 1995 kuolleet
Chagasin tauti

Chagasin tauti eli amerikkalainen trypanosomiaasi on Trypanosoma cruzi -alkueläimen aiheuttama tappava trooppinen tauti, joka yleisimmin siirtyy ihmiseen ja muihin eläimiin Triatoma-suvun luteiden välityksellä, mutta se voi levitä myös esimerkiksi verensiirrossa, elinsiirrossa tai äidinmaidossa. Taudin oireet riippuvat sen vaiheesta. Ensimmäisessä, akuutissa vaiheessa oireet ovat hyvin lieviä. Taudin edetessä oireita ovat sydänongelmat ja suoliston epämuodostumat. Tautia esiintyy vain Amerikassa, erityisesti Meksikon ja Keski- sekä Etelä-Amerikan köyhillä kaupunkialueilla, mutta tautia on myös, joskin harvoin, esiintynyt myös eteläisessä Yhdysvalloissa. Tauti on nimetty brasilialaisen lääkärin Carlos Chagasin mukaan. Hän kuvaili ensimmäisen kerran taudin oireet vuonna 1909. Tautia sairastaa (vuodesta 2008 laskien) 16–18 miljoonaa ihmistä, ja siihen kuolee noin 20 000 ihmistä vuosittain. Chagasin tautia on tavattu myös Euroopassa, etenkin Etelä- Euroopassa. On arvioitu, että matkailijat ovat tuoneet sitä mukanaan Etelä- Amerikasta. Chagasin tautia hoidetaan nifurtimoksilla ja bentsnidatsolilla. Lääkkeillä on kuitenkin huomattavia sivuvaikutuksia. ==Katso myös== * Unitauti eli afrikkalainen trypanosomiaasi ==Lähteet== == Aiheesta muualla == *Time to treat Chagas Luokka:Loistaudit Luokka:Zoonoosit Luokka:Seulonnan keskeiset artikkelit
Jerusalem-kvartetti

Jerusalem-kvartetti on Jerusalemissa perustettu israelilainen jousikvartetti, joka perustettiin vuonna 1993 viulisti Avi Abramovitchin johdolla. Sen muodostavat viulistit Alexander Pavlovski ja Sergei Bresler, alttoviulisti Amichai Grosz sekä sellisti Kyril Zlotnikov. Jerusalem-kvartetti voitti vuonna 1996 Jerusalemin akatemian kamarimusiikkikilpailun ja vuonna 1997 Grazin kansainvälisen kilpailun esittämillään György Kurtágin ja Béla Bartókin teoksilla. Vuosina 1999–2000 se kuului BBC:n New Generation Artists ohjelmaan. Kvartetti on konsertoinut muun muassa Amsterdamin Concertgebouwissa, Berliinin ja Dortmundin Konzerthauseissa ja Lontoon Wigmore Hallissa. Vuonna 2000 Jerusalem-kvartetti vieraili Kuhmon kamarimusiikkijuhlilla Se on tehnyt yhteistyötä muun muassa Mitsuko Uchidan, Jessye Normanin ja Daniel Barenboimin kanssa. Jerusalem-kvartetti levyttää Harmonia mundi -levymerkille ja on julkaissut muun muassa Antonín Dvořákin, Dmitri Šostakovitšin ja Joseph Haydnin musiikkia sisältäviä levyjä. == Lähteet == Luokka:Jousikvartetit Luokka:Israelilaiset yhtyeet
ESTEC

ESTEC (European Space Research and Technology Centre) on Euroopan avaruusjärjestön Alankomaissa sijaitseva teknologiakeskus. ESTECin perusti ESAn edeltäjä ESRO Delftiin 1960-luvun puolivälissä. Nykyisin se sijaitsee Noordwijkin kaupungin kupeessa. ESTEC on laaja tutkimuslaitos. Siellä työskentelee yli 2 000 ihmistä. Se on ESAn satelliittien ja avaruusluotainten testauskeskus. ESTECIssä on suuri akustinen testikammio, useita värähtelytestauslaitteistoja ja suuri tyhjiökammio, jossa pystytään simuloimaan avaruusalukseen kohdistuvaa auringon lämpösäteilyä. ESTECissä on ESA:n teknologiaohjelmien johto, siellä on paljon tutkimusinsinöörejä kehittämässä avaruusalusten tarvitsemaan teknologiaa. Esimerkiksi Giove-A- satelliitin kehitystyötä johdettiin ESTECistä. ESTECissä toimivat myös ESAn avaruustieteen direktoraatin tutkijoiden pääosa. Samoin kaukokartoituksen, satelliittitietoliikenteen ja miehitettyjen lentojen teknologiankehitys tapahtuu ESTECissä. Noordwijkissä aivan ESTECin vieressä sijaitsee ESAn tukema avaruusmuseo Space Expo. ==Aiheesta muualla== * ESAn ESTEC-sivusto Luokka:Avaruuskeskukset Luokka:ESA
Davide Santon

Davide Santon (s. 2. tammikuuta 1991 Portomaggiore, Italia) on italialainen jalkapalloilija, joka edustaa seuratasolla italialaista AS Romaa. Hänen pelipaikkansa on laitapuolustaja, ja hän viihtyy yleensä vasemmalla puolella. Santon on Interin oma kasvatti. Hän liittyi Interin organisaatioon vuonna 2005. Interin edustusjoukkueeseen Santon nousi vuonna 2009. Hän on myös ollut vakiopelaaja Italian eri juniorimaajoukkueissa. Kesällä 2011 hän siirtyi Englannin Valioliigassa pelaavaan Newcastle Unitediin. == Aiheesta muualla == *Santon Interin sivustolla *Santon Italian jalkapalloliiton sivustolla *Santonin profiili Transfermarkt-sivustolla *Santon UEFA.comin sivuilla Luokka:Italialaiset jalkapalloilijat Luokka:Vuonna 1991 syntyneet Luokka:Elävät henkilöt
Rosa Lappi-Seppälä

Rosa Lappi-Seppälä (s. 4. marraskuuta 1974) on suomalainen jalkapallovalmentaja ja entinen jalkapalloilija. Pelaajaurallaan Lappi-Seppälä voitti muun muassa kahdeksan Suomen mestaruutta ja pelasi 21 A-maaottelua. == Ura == === Pelaajana === Lappi-Seppälä aloitti jalkapallon kahdeksanvuotiaana Käpylän Pallossa, josta hän siirtyi Puotinkylän Valtin kautta Helsingin Jalkapalloklubin junioreihin vuonna 1989. Ensimmäisen SM-sarjaottelunsa Lappi- Seppälä pelasi vuonna 1990. HJK:ssa hän voitti vuosina 1991–2000 kahdeksan Suomen mestaruutta ja viisi Suomen Cupia. Hän edusti pääsarjatasolla myös FC Unitedia, FC Espoota, Ålanbd Unitedia ja Puistolan Urheilijoita. Vuodesta 1994 lähtien Lappi-Seppälä pelasi kesät Suomessa ja talvikauden ulkomailla Belgiassa, Yhdysvalloissa ja Italiassa useassa eri seurassa. Belgiassa hän voitti mestaruuden Anderlehtin joukkueessa ja edusti Yhdysvalloissa USL-liigan Miami Glidersia. Vuodesta 1999 lähtien hän pelasi neljä kautta Italian Serie A:ssa, jossa hänen parhaat saavutukset olivat toinen sija ja cup-voitto AC Foronissa vuonna 2002. Lappi-Seppälä oli tuolloin myös koko liigan kolmanneksi paras maalintekijä 18 maalillaan. Lappi-Seppälä pelasi ensimmäiset A-maaottelunsa vuonna 1995, jonka jälkeen hän palasi maajoukkueeseen jälleen 1998. Maajoukkueessa Lappi-Seppälä pelasi 21 maaottelua, joissa hän teki yhden maalin. === Valmentajana === Pelaajauransa jälkeen Lappi-Seppälä on toiminut valmentajana. Hän on valmentanut EIF:n naisten joukkuetta vuodesta 2012. Lisäksi hän on toiminut tyttöjen aluevalmentajana Etelä-Suomen alueella. Vuonna 2023 hän siirtyi Saudi-Arabian naisten jalkapallomaajoukkueen päävalmentajaksi. Tehtävä päättyi jo saman vuoden lokakuussa Saudi-Arabian jalkapalloliiton kerrottua, ettei hän enää jatka maajoukkueen valmentajana. Hän siirtyi syksyllä 2024 naisten Serie A:ssa pelaavan FC Comon valmennusryhmään apuvalmentajana. == Yksityiselämä == Rosa Lappi-Seppälän isä on suomentaja Jyrki Lappi-Seppälä ja isoisä oli arkkitehti Jussi Lappi- Seppälä. Hänen puolisonsa on urheilutoimittaja Mitri Pakkanen. == Muuta == Lappi-Seppälä on voittanut myös salibandyn Suomen mestaruuden VFT:ssä kaudella 1998–1999. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1974 syntyneet Luokka:Elävät henkilöt
Thomas Bell

Thomas Bell (11. lokakuuta 1792 – 13. maaliskuuta 1880) oli englantilainen eläintieteilijä, kirurgi ja kirjailija. Hän toimi eläintieteen professorina King's College Londonissa ja luennoi anatomiasta Guy's Hospitalissa. Hän myös toimi Linnean Societyn puheenjohtajana vuosina 1858–1859. Kun Charles Darwin palasi kuuluisalta matkaltaan vuonna 1836, Bellin tehtäväksi annettiin matkalla kerättyjen eläinnäytteiden tutkiminen. Bell ymmärsi ensimmäisenä, että Galápagossaarilla tavatut kilpikonnat olivat saarilla kotoperäisiä. Tämä oivallus oli yksi niistä, jotka saivat Darwinin kehittämään evoluutioteoriansa. Linnean Societyn puheenjohtajana Bell johti kokousta, jossa Darwin ja Alfred Russel Wallace esitelmöivät evoluutioteorioistaan. == Aiheesta muualla == Luokka:Brittiläiset eläintieteilijät Luokka:Brittiläiset kirurgit Luokka:Vuonna 1792 syntyneet Luokka:Vuonna 1880 kuolleet
Harmaja (yhtye)

Harmaja on vuonna 2007 perustettu raahelainen akustinen rock-yhtye. Yhtyeen esikoisalbumi Harmaja ilmestyi 18. helmikuuta 2009 ja debytoi Suomen albumilistalla sijalla 14. Harmaja sai alkunsa kaveriporukalla soitetuista Nick Cave and the Bad Seeds -covereista, ja vaikutteikseen yhtye mainitsee myös Aki Kaurismäen ja Morrisseyn. Yhtyeen laulaja ja sanoittaja on Charonista ja Northern Kingsistä tunnettu JP Leppäluoto. Leppäluodon omien sanoitusten lisäksi yhtye on käyttänyt sanoituksissaan Saima Harmajan runoja (esikoisalbumin kappaleissa ”Sydäntalvella” ja ”Kevät”), joskin yhteyden runoilijan tuotantoon Leppäluoto kertoo syntyneen sattumalta vasta yhtyeen nimeämisen jälkeen. Musiikin säveltämisestä vastaa Leppäluoto yhdessä kitaristi Simo Vuorelan kanssa. Harmajan levy-yhtiö on Wiima Music ja jakelija Playground Music. __notoc__ == Jäsenet == * Riku Kovalainen – lyönnit * Sami Lauttanen – kitara * JP Leppäluoto – laulu, kitara, Rhodes * Paula Präktig – piano, laulu, rhodes * Milla Heinonen – basso, laulu * Simo Vuorela – kitara == Diskografia == ===Albumit=== * Harmaja (2009) * Lento (2010) * Marras (2012) ===Singlet=== * "Sataa" (2009) * "Sydäntalvella" (2009) * "Katkera maa" (2011) * "Hän tanssii kevein askelin" (2012) == Lähteet == == Aiheesta muualla == * Harmajan sivusto * Backstage Rock Shop; Harmajan levyt ja viralliset fanituotteet * * Harmaja Facebook sivut * JP Leppäluoto kertoo Harmajasta YLE Radio Perämeren Laulun synty -haastattelusarjassa Luokka:Suomalaiset rockyhtyeet
Harmaja

Harmaja tarkoittaa seuraavia asioita: ;Paikkoja: * Harmaja, majakkasaari Helsingin edustalla * Galleria Harmaja, taidegalleria Oulussa. ;Henkilöitä: * Harri Harmaja (alk. Joutsia, 1954–1967 Toppari, s. 1944), biologi * Inkeri Harmaja (o.s. Vaarila, 1898–1978), Helsingin hovioikeuden jäsen, varatuomari * Laura Harmaja (o.s. Genetz, 1881–1954), taloustieteilijä ja kirjailija, Leo Harmajan puoliso * Leo Harmaja (vuoteen 1906 Schadewitz, 1880–1949), professori, talous- ja tilastotieteilijä * Saima Harmaja (1913–1937), kirjailija, Laura ja Leo Harmajan tytär * Tapani Harmaja (1917–1940), talvisodassa kaatunut hävittäjälentäjä ja kirjailija, Laura ja Leo Harmajan poika. ;Muita merkityksiä: * Pelastusristeilijä Harmaja, Suomen Meripelastusseuran käytössä ollut alus * Harmaja, raahelainen rock-yhtye. * Saima Harmaja -seura, yhdistys. Luokka:Luettelot henkilöistä sukunimen mukaan
Robert Hughes

Robert Hughes on yhdysvaltalainen televisio-ohjaaja, Emmy-palkittu tuottaja ja käsikirjoittaja, joka on työskennellyt esimerkiksi sarjoissa Mighty Morphin Power Rangers, VR Troopers ja Voittamattomat ritarit, ja elokuvissa Abba: The Movie. ==Aiheesta muualla== * Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Royal College of Surgeons of England

Royal College of Surgeons of England on englantilainen ammattiyhdistys- ja hyväntekeväisyysjärjestö. Järjestön tehtävänä on edistää ja kehittää kirurgisen hoidon laatua ja valvoa kirurgeja Englannissa ja Walesissä. Järjestön historia alkaa 1300-luvulla perustetusta "Lontoon kaupungin sisäisestä kirurgien killasta" (), joka yhdistyi 1540 Parturien yhteisöön () muodostaen Parturi-kirurgien yhteisön. Kirurgit lähtivät yhteisöstä vuonna 1745 ja muodostivat oman kirurgien yhteisön. Vuonna 1800 yhteisö sai kuninkaallisen lupakirja ja siitä tuli Royal College of Surgeons in London. Toinen lupakirja vuonna 1843 antoi järjestölle nykyisen nimen. == Aiheesta muualla == Luokka:Tiedejärjestöt Luokka:Brittiläiset järjestöt Luokka:Yhdistyneen kuningaskunnan tiede ja tekniikka
”Sano se suomeksi”

”Sano se suomeksi” on vuonna 1931 valmistunut suomalainen elokuva, jonka on ohjannut Yrjö Nyberg. Elokuvan ensi-ilta oli 30. maaliskuuta 1931 Astra-, Kino-Palatsi- ja Pallas-teattereissa Helsingissä sekä Casino- ja Scala- teattereissa Turussa. Elokuva on ajan saatossa tuhoutunut. ”Sano se suomeksi” on ensimmäinen suomalainen äänielokuva. Elokuva on revyyelokuva, jossa ohjelmanumerot esittelee Markus Rautio. Ohjelmanumeroihin kuuluu parikymmentä erillistä ohjelmanumeroa: laulua, tanssia, musiikkiesityksiä ja näytelmäkuvaelmia. == Ohjelmanumeroita == * Martti Jukolan Paavo Nurmi -haastattelu * oopperan baletti Alexander Saxelinin johdolla esittämä koominen kansantanssi ja faunitanssin (pääosassa Saxelin) * Edith von Bonsdorff soolotanssina Sibeliuksen Ristilukki ja lisäksi esityksen ”Sairas lintu” * Airi ja Liisa Säilä sekä Arvo Martikainen esittävät Armas Järnefeltin ”Kehtolaulun” ja unkarilaisen kansantanssin * tallinnalaisen Tamara Bech -baletin esitys (viisi naistanssijaa tähtenään Mira Miralda) * revyynumero Kaunis Isabella (turkulaiset näyttelijät Thure Wahlroos, Brita Öberg-Golowin ja Emmi Jurkka) * Georg Malmsténin laulut ”Päivä jo painui merten taa” ja ”Tui tui Tuulikki” * Ture Aran esittämänä kansanlauluja * laulumusiikkia esittävät Oili Siikaniemi ja turkulainen operettiprimadonna Ritva Aro * pakinoitsija Ollin radioaiheinen sketsi, jossa ”Taka-Peltolan ratioasema” lähettää kuunnelman ”Romeo ja Julia” (näyttelijöinä Hemmo Airamo, Elsa Närhi, Onni Veijonen, Edvin Laine ja Paavo Sainio) * päätösnumerona Anton Tšehovin tekstiin perustuva kuvaelma Kosinta sketsisovituksena (näyttelijöinä Arvo Ahti, Eino Jurkka ja Emmi Jurkka) Säestävinä yhtyeinä toimivat Tapio Ilomäen johtama kaksitoistahenkinen Lahyn-orkesteri sekä Sven Lundevallin Zamba- orkesteri ja Ah-ha Jazz Band. == Näyttelijät == * Markus Rautio – ohjelmanumeroiden esittelijä == Muut tekijät == * Yrjö Nyberg – tuottaja, käsikirjoitus, kuvaus, lavastus, leikkaus, valokuvat, äänitys * Lennart Hamberg – apulaisohjaaja * Tapio Ilomäki – musiikki * Sven Lundevall – musiikki * Kurt Vilja – äänitysassistentti, kuvausryhmän jäsen * Harald Salén – lavastus * Karl Perón – kuvausassistentti, kuvausryhmän jäsen * Eino Näre – kuvausryhmän jäsen * herra Hedlund – kuvausryhmän jäsen * Aaro Helmisalo – lavastusapulainen, äänitys * Alvar Hamberg – valokuvat == Lähteet == == Aiheesta muualla == * Ylen Elävä arkisto: Sano se suomeksi Luokka:Suomalaiset mustavalkoelokuvat Luokka:Vuoden 1931 suomalaiset elokuvat Luokka:Yrjö Nortan ohjaamat elokuvat Luokka:Suomalaiset kadonneet elokuvat
Space Expo

Space Expo on EU:n alueen suurin avaruusalan museo. Se sijaitsee ESAn ESTEC- teknologiakeskuksen vieressä Noordwijk am Zeen kaupungissa, Alankomaissa. Space Expon näyttelyssä on suuri määrä Euroopan avaruusjärjestön kehittelemiä kantoraketteja ja avaruusaluksia. Miltei kaikki näyttelyn artikkeleista ovat malleja, mutta useat niistä ovat olleet käytössä kyseistä avaruusalusta kehitettäessä. Näyttely on auki klo 10-17 paitsi maanantaisin. Näyttelyn katuosoite on Space Expo, Keplerlaan 3, AZ Noordwijk. ==Aiheesta muualla== * Space Expon sivusto Luokka:Avaruustoiminta Luokka:Alankomaiden museot Luokka:Etelä-Hollanti
Jonathan Tzachor

Jonathan Tzachor on yhdysvaltalainen tuottaja ja televisio-ohjaaja, joka on uransa aikana työskennellyt enimmäkseen Power Rangersin parissa. Hän aloitteli uraansa 1980-luvulla toimimalla apulaisohjaajana elokuvissa Beach Fever - kuumaa huumaa ja Outlaw Force. Sittemmin Tzachor on tuottanut ja ohjannut Power Rangers -sarjoja, kuten Mighty Morphin Power Rangers, Power Rangers Zeo, Power Rangers in Space, Power Rangers: Lost Galaxy ja Power Rangers: Wild Force. Hän aloitti vuonna 2011 Power Rangersin vastaavana tuottajana sarjassa Power Rangers Samurai. Hän oli myös tuottamassa elokuvaa Power Rangers turbovaihteella. ==Lähteet== ==Aiheesta muualla== * Jonathan Tzachor TV.comissa Luokka:Yhdysvaltalaiset televisiotuottajat Luokka:Yhdysvaltalaiset televisio-ohjaajat Luokka:Syntymävuosi puuttuu Luokka:Elävät henkilöt
Adam Sedgwick

Adam Sedgwick (22. maaliskuuta 1785 Dent, Yorkshire, Englanti – 27. tammikuuta 1873 Cambridge, Englanti) oli englantilainen geologi ja eräs nykyaikaisen geologian perustajista. Hän ehdotti devonikautta geologisessa ajanlaskussa ja myöhemmin myös kambrikautta. Hän kehitti kambrikivien luokitusjärjestelmän. Hän vastusti sekä Robert Chambersin että Charles Darwinin teoriaa eläinten evoluutiosta. == Lähteet == Luokka:Brittiläiset geologit Luokka:Brittiläiset papit Luokka:Copley-mitalin saajat Luokka:Vuonna 1785 syntyneet Luokka:Vuonna 1873 kuolleet
Persian kielen ja kirjallisuuden akatemia

Persin kielen ja kirjallisuuden akatemia (persiaksi فرهنگستان زبان و ادب فارسى) on vuonna 1934 Teheranissa perustettu Iranin hallituksen alainen yhteisö, jonka tehtävänä on persian kielen vaaliminen sekä tunnustusten ja stipendien jakaminen. Akatemiaan kuuluu 28 jäsentä, jotka ovat persian kielen tuntijoita persiankielisistä maista eli Iranista, Tadžikistanista, Afganistanista ja Uzbekistanista. == Aiheesta muualla == * Virallinen sivu Luokka:Iranilainen kulttuuri Luokka:Kielitoimistot
Ensemble Modern

Ensemble Modern on Frankfurt am Mainissa toimiva saksalainen moderniin taidemusiikkiin erikoistunut kamariorkesteri, johon kuuluu 19 muusikkoa. Kokoonpanon perustivat alun perin Saksan filharmonisen nuoriso-orkesterin jäsenet vuonna 1980 tehdäkseen tunnetuksi nykymusiikkia. Ensemble Modern toimii nykyisin osakeyhtiömuotoisena siten, että kaikki orkesterin muusikot ovat osakkaita. Orkesterilla sen historian aikana on ollut useita pitkiä hankkeita muun muassa Heiner Goebbelsin, Frank Zappan, Bill Violan ja Steve Reichin kanssa. Ensemble Modern on ollut kiertuilla muun muassa Venäjällä, Etelä-Amerikassa, Japanissa, Australiassa ja Yhdysvalloissa ja osallistuu säännöllisesti useisiin kansainvälisiin festivaaleihin. Se konsertoi vuosittain keskimäärin 100 kertaa ja harjoittelee 70 uutta teosta, joista 20 on ensiesityksiä. == Lähteet == Luokka:Saksalaiset orkesterit Luokka:Kamariorkesterit Luokka:Frankfurt am Main
Walter Jones

Walter Emanuel Jones (s. 30. marraskuuta 1970 Detroit, Michigan) on yhdysvaltalainen näyttelijä ja tanssija, joka tunnetaan parhaiten televisiosarjasta Mighty Morphin Power Rangers. ==Ura== Valmistuttuaan Chula Vista High Schoolista Jones siirtyi opiskelemaan näyttelemistä, laulamista ja tanssimista. Muutamaa vuotta myöhemmin Jones päätyi näyttelijäksi esiintyen elokuvissa Mustat donkkaa tykimmin ja Malcolm X. Elokuvien jälkeen hän tuli tunnetuksi roolistaan Zack Taylorina ensimmäisenä Mustana Rangerina televisiosarjassa Mighty Morphin Power Rangers. Jones näytteli sarjassa vuosien 1993–1994 aikana yli 80 jaksossa ennen kuin jätti sarjan palkkaan liittyvien erimielisyyden vuoksi. Tuolloin myös Austin St. John ja Thuy Trang jättivät sarjan alipalkkauksen vuoksi. Jones jatkoi television parissa ja vieraili muun muassa sarjoissa Step by Step, Family Matters ja C.S.I., sekä esitti merkittäviä rooleja televisiosarjoissa Malibu Shores ja Space Cases. Jälkimmäisessä Jonesilla oli uransa toinen televisiosarjan päärooli. Hän palasi vielä Power Rangersin pariin vuosina 1999 ja 2002 toimiessaan Nightmaren äänenä Power Rangers Lost Galaxyssa ja Gerrokin äänenä Power Rangers Wild Forcessa. Näyttelemisen ohella Jones toimii myös tanssijana ja tanssin opettajana. Hän muun muassa voitti vuonna 2004 Conga Room- ja Club Mayan World -tanssikilpailut. ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset tanssijat Luokka:Vuonna 1970 syntyneet Luokka:Elävät henkilöt
SCR 1845-6357

SCR 1845-6357 on kaksoistähti Riikinkukon tähdistössä 12,6 valovuoden päässä Maasta. SCR 1845-6357A on punainen kääpiö, jonka massa on 7 % Auringosta. Toinen komponentti SCR 1845-6357B on ruskea kääpiö, joka kiertää emotähteään 4,1 AU:n etäisyydellä. Sen massan arvioidaan olevan 40–50 kertaa Jupiterin massa. ==Lähteet== *SIMBAD: Object query : SCR J1845-6357B *http://www.solstation.com/stars/new-obj.htm Luokka:Kaksoistähdet Luokka:Paikallinen kuuma kupla Luokka:Punaiset kääpiöt Luokka:Ruskeat kääpiöt
Hannu Reime

Hannu Reime (s. 1944) on suomalainen toimittaja, joka työskenteli Yleisradion ulkomaantoimituksessa vuodesta 1966 vuoteen 2007 asti. Hän on julkaissut kirjan Israelin ja Palestiinan kysymyksestä. == Ura == Reime on opiskellut kielitiedettä ja filosofiaa Helsingin yliopistossa. Reime aloitti uransa ”printtipoikana”, mutta eteni uutissähkeiden kirjoittajaksi ja uutisten lukijaksi ja siirtyi myöhemmin ulkomaantoimittajaksi. Toimittajana hän nosti Suomessa yleiseen tietoisuuteen muun muassa Itä-Timorin ongelman. Reimeen toimittajantyölle on ollut ominaista käsitellä ja esitellä uutiset tapahtumien yhteiskunnallista ja historiallista taustaa vasten. Myöhemmin urallaan hän kiinnostui maailman kielistä ja työsti niistä useita radiosarjoja ja kirjan. Reime sai vuonna 1998 Valtion tiedonjulkistamispalkinnon ja 2007 Kansanvalistusseuran palkinnon. Nykyään Reime on yksi kirjoittaja YLE:n viikoittaisissa kolumneissa. == Teokset == * (uusittu painos vuonna 2011) * == Lähteet == == Aiheesta muualla == * Hannu Reimen kolumneja Tapani Laustin sivuilla. * Elävä arkisto | yle.fi - Hannu Reime. Luokka:Suomalaiset toimittajat Luokka:Suomalaiset kolumnistit Luokka:Vuonna 1944 syntyneet Luokka:Elävät henkilöt
Robert Chambers

Robert Chambers (10. kesäkuuta 1802 – 17. maaliskuuta 1871) oli skotlantilainen kirjailija ja kustantaja. Hänen ehkä tunnetuin julkaisunsa on anonyyminä julkaistu Vestiges of the Natural History of Creation. Hänet valittiin Geological Society of Londonin jäseneksi vuonna 1844. == Lähteet == Luokka:Evoluutioteorian historia Luokka:Skotlantilaiset kirjailijat Luokka:Vuonna 1802 syntyneet Luokka:Vuonna 1871 kuolleet
Noora Peltokukka

Noora Peltokukka (s. 1978) on suomalainen näyttelijä. Hän on valmistunut Teatterikorkeakoulusta vuonna 2002. Hänet tunnetaan muun muassa televisiosarjoista Kirje isältä, Osasto 5 ja Uutishuone sekä elokuvista FC Venus ja Tähtitaivas talon yllä. Teatteripuolella hän on esiintynyt muun muassa Turun, Lahden ja Oulun kaupunginteattereissa sekä KOM-teatterissa ja Musiikkiteatteri Kapsäkissä. ==Filmografia== ===Elokuvat=== Vuosi Elokuva Rooli 2001 Onnenpeli 2001 Harrin moka 2005 FC Venus Sari 2012 Tähtitaivas talon yllä Anneli ===Televisiosarjat=== Vuosi Sarja Rooli 2003 Kirje isältä Kaarina 2005–2006 Osasto 5 Heli Penttinen 2009 Uutishuone Irma 2014 Toisen kanssa Juulia 2019 Pientä laittoa Sari 2022 Syke Minna Vatanen ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1978 syntyneet Luokka:Elävät henkilöt
Christian Colson

Christian Colson on brittiläinen elokuvatuottaja. Hänet tunnetaan parhaiten vuoden 2008 elokuvasta Slummien miljonääri, jonka tuottajana hän sai muun muassa Oscarin, Golden Globen ja Bafta-palkinnon. == Filmografia == === Tuottajana === * The Descent – loukussa (2005) * Separate Lives (2005) * Eden Lake (2008) * Slummien miljonääri (2008) * The Descent – loukussa 2 (2009) * Centurion (2010) * 127 tuntia (2010) * Trance (2013) * T2 Trainspotting (2017) == Aiheesta muualla == * Luokka:Brittiläiset elokuvatuottajat Luokka:Syntymävuosi puuttuu Luokka:Elävät henkilöt
Dark Horse (Nickelbackin albumi)

__NOTOC__ Dark Horse on kanadalaisen Nickelback-yhtyeen kuudes studioalbumi, joka julkaistiin 18. marraskuuta 2008 levymerkillä Roadrunner Records. Albumi debytoi Yhdysvalloissa Billboard 200 -listan toisella sijalla. Suomessa se ylsi virallisen albumilistan sijalle 19. == Kappaleet == == Kokoonpano == * Chad Kroeger – laulu, kitara * Ryan Peake – kitara, taustalaulu * Mike Kroeger – basso * Daniel Adair – rummut, taustalaulu == Arvostelut == * Allmusic: Allmusic review * Entertainment Weekly: C+Entertainment Weekly: Album review * Rolling Stone: Rolling Stone: Album review * Soundi: Arvio: Nickelback – Here and now Viitattu 25.11.2022. == Lähteet == Luokka:Vuoden 2008 albumit Luokka:Nickelbackin albumit Luokka:Robert John "Mutt" Langen tuottamat albumit
Elsa Lanchester

Elsa Sullivan Lanchester (28. lokakuuta 1902 – 26. joulukuuta 1986) oli englantilainen Yhdysvaltain kansallisuuden saanut näyttelijä, joka tunnetaan parhaiten Frankensteinin hirviön morsiamen roolista elokuvassa Frankensteinin morsian (1935). Lanchester sai parhaan naissivuosan Oscar-ehdokkuuden elokuvista Seikkailevat sisaret (1949) ja Todistaja (1957). Hän sai myös Golden Globe -palkinnon parhaasta naissivuosasta elokuvasta Todistaja. Muita hänen elokuviaan ovat Henrik VIII:n yksityiselämä (1933), Manhattan (1942), Nyt ja ikuisesti (1943), Lassie palaa kotiin (1943), Kohtalon kello (1948), Maija Poppanen (1964), Merirosvo Mustaparta (1968) ja Rotat (1971). Nuorena Lanchester opiskeli tanssia Pariisissa Isadora Duncanin opetuksessa ja opetti sitä muille lapsille. Lanchester oli naimisissa näyttelijä Charles Laughtonin kanssa vuosina 1929–1962, tämän kuolemaan saakka. Lanchester ja Laughton näyttelivät yhdessä monissa elokuvissa. Lanchester kuoli keuhkokuumeeseen 26. joulukuuta 1986 ollessaan 84-vuotias. Hänet polttohaudattiin ja hänen tuhkansa ripoteltiin mereen.Elsa Lanchester (1902 - 1986) - Find A Grave Memorial ==Filmografia== * The Scarlet Woman: An Ecclesiastical Melodrama (1925) * One of the Best (1927) * The Constant Nymph (1928) * Bluebottles (1928) * The Tonic (1928) * Daydreams (1928) * Mr Smith Wakes Up (1929) * Comets (1930) * Ashes (1930) * The Love Habit (1931) * The Stronger Sex (1931) * Potiphar's Wife (1931) * The Officer's Mess (1931) * Henrik VIII:n yksityiselämä (1933) * The Private Life of Don Juan (1934) * David Copperfield (1935) * Marietta (1935) * Frankensteinin morsian (1935) * Kummitus muuttaa länteen (1935) * Miss Bracegirdle Does Her Duty (1936, julkaisematon) * Rembrandt (1936) * Vessel of Wrath (1938, myös The Beachcomber) * Ladies in Retirement (1941) * Pako etelämeren saarille (1942) * Manhattan (1942) * Nyt ja ikuisesti (1943) * Thumbs Up (1943) * Lassie palaa kotiin (1943) * Passport to Destiny (1944, myös Passport to Adventure) * The Spiral Staircase (1946) * Veitsen terällä (1946) * Sinulle vain (1947) * Piispan vaimo (1947) * Kohtalon kello (1948) * Seikkailevat sisaret (1949) * The Secret Garden (1949) * Valetarkastaja (1949) * Buccaneer's Girl (1949) * Mystery Street (1950) * Girl of the Year (1950, myös The Petty Girl) * Frenchie (1950) * Dreamboat (1952) * Kaleeriorja (1952) * Androcles and the Lion (1952) * Operaatio Bikini (1953) * Sirkuksen huimapäät (1954) * Hell's Half Acre (1954) * The Glass Slipper (1955) * Todistaja (1957) * Hurmaava noita (1958) * Honeymoon Hotel (1964) * Maija Poppanen (1964) * Pyjama Party (1964) * Pahuksen katti (1965) * Easy Come, Easy Go (1967) * Merirosvo Mustaparta (1968) * Rascal – pesukarhu (1969) * Natalie (1969) * My Dog, the Thief (TV) (1969) * Rotat (1971) * Terror in the Wax Museum (1973) * Arnold (1974) * Murha, murha, päästäkää etsivät irti! (1976) * Die Laughing (1980) ==Lähteet== ==Aiheesta muualla== * Cult Sirens: Elsa Lanchester Luokka:Englantilaiset näyttelijät Luokka:Yhdysvaltalaiset elokuvanäyttelijät Luokka:Golden Globe -palkinnon saajat Luokka:Vuonna 1902 syntyneet Luokka:Vuonna 1986 kuolleet
Jamie Noble

James Gibson (s. 23. joulukuuta 1976)Jamie Noble Wrestlingdata- sivustollaViitattu 25.7.2024, joka tunnetaan paremmin nimellä Jamie NobleJamie Noble WWE-sivustollaViitattu 25.7.2024, on World Wrestling Entertainmentissä esiintynyt entinen showpainija. Hänen managereitaan ovat olleet Layla, Nidia ja Leia Meow. Hänen sisääntulomusiikkinsa on WWE:n tekemä "Bawitdaba". == Raw == WWE:n vuoden 2008 vaihdossa, Noble siirrettiin Raw-brändiin. Noble yritti tehdä vaikutukseen Laylaan, mutta saikin vain selkäsaunoja itseään suuremmilta vastustajilta. Hän aloittikin pian riidan William Regalin kanssa, joka myös tykkäsi Laylasta. Syyskuun Rawissa, Noble voitti Paul Burchillin matsissa, mutta heti ottelun jälkeen Layla tuli lavalle ja sanoi, että se on ohi ja alkoi seurustelemaan Regalin kanssa. 2009 helmikuun ECW:ssä Noble pyysi ECW:n Theodore Longilta sopimusta, muttei saanut sitä, koska hävisi sinä iltana The Boogeymanille. WWE:n kotisivuilla Noblen profiili siirrettiin ECW:stä takaisin Rawiin. 2009 helmikuun Rawissa Noble joutui leikkaukseen saatuaan petollisen Knox Outin Mike Knoxilta. WWE ilmoitti, ettei vammat olleet vakavia. 2009 marraskuun Rawissa Noble lopetti painiuransa Sheamusin hakattua hänet pahasti. Todellisuudessa hän lopetti uransa aiemmin tulleiden selkä- niska- ja olkapääonnettomuuksien takia.Jamie Noble retiresViitattu 25.7.2024 == Tiedot == * Pituus: 175 senttiä * Paino: 92 kiloa * Asuu: Melbourne, Florida * Debyytti: Vuosi 2002 == Liikkeet == * Cross Armbar * Paydirt (Dragon Sleeper) * Double Knee Gutbuster * Trailerhitch (Figure Four Leglock) * Diving Legdrop * Wristlock == Palkinnot == * 42/500 sijalla Vuoden Painija 2002-listalla == Mestaruudet == * 1-kertainen Cruiserweight-mestari ==Lähteet== Luokka:Yhdysvaltalaiset showpainijat Luokka:Vuonna 1976 syntyneet Luokka:Elävät henkilöt
Tuhkimotarina 2

Tuhkimotarina 2 (Another Cinderella Story) on yhdysvaltalainen vuonna 2008 valmistunut elokuva, jonka pääosassa esiintyy Selena Gomez ja Drew Seeley. == Juoni == Elokuva perustuu Tuhkimon juoneen. Mary Santiago (Selena Gomez) on Tuhkimon roolissa ja rakastuu ”prinssiin” eli Joey Parkeriin (Drew Seeley). Dominique Blatt (Jane Lynch) on Maryn ilkeä äitipuoli, joka yrittää kaikin tavoin pilata Joeyn ja Maryn suhteen. Koulun naamiaistanssiaisissa Mary tanssii Joeyn, koulun suosituimman pojan kanssa, mutta naamion takia Joey ei tiedä, ketä tanssittaa. Mary on kuitenkin luvannut olla koko illan kotona siivoamassa huoltajansa huonetta, ja sen pitäisi olla putipuhdas tämän palatessa keskiyöllä. Marylle tulee kiire ja hän pudottaa mp3-soittimensa. Joey alkaa etsiä mp3-soittimen avulla unelmiensa tyttöä. == Rooleissa == == Soundtrack == Luokka:Vuoden 2008 yhdysvaltalaiset elokuvat Luokka:Yhdysvaltalaiset romanttiset komediat Luokka:Suoraan videolle julkaistut elokuvat Luokka:Yhdysvaltalaiset nuortenelokuvat Luokka:Tuhkimo
Arabian Prince

Arabian Prince, oikealta nimeltään Kim Renard Nazel (s. 17. kesäkuuta 1965 Compton, Kalifornia) on DJ, rap-artisti ja hip hop -tuottaja. Hän oli yksi gangsta rap -yhtye N.W.A:n alkuperäisjäsenistä, mutta erosi kollektiivista hieman ennen sen esikoisalbumin julkaisua ja siirtyi soolouralle. == Varhainen elämä ja musiikkiuran alku == Lezan kasvoi Kalifornian Comptonissa. Hänen isänsä Joseph Nazel oli aktvisti ja kirjailija. Varttuessaan Lezan kävi katolisia kouluja ja harrasti urheilua. High schoolista valmistuttuaan Lezan teki ensimmäisen kappaleensa, minkä jälkeen hän pian tapasi Dr. Dren. Tämän kautta hän tutustui myös Eazy-E:n kanssa ja tuli osaksi N.W.A-yhtyettä ja Ruthless Recordsia. Lezan kirjoitti ja tuotti yhtyeen ensimmäisen singlen ”Paniz Zone”. N.W.A. and The Posse-levyn julkaisun jälkeen yhtye alkoi työstämään esikoisalbumiaan Straight Outta Compton, mutta Lezan erosi yhtyeestä vain viikkoja ennen albumin julkaisua. Syynä tähän olivat erimielisyydet rojaltien maksamisesta yhtyeen managerin Jerry Hellerin kanssa. ==Diskografia== ===Soolona=== * Brother Arab (1989, Orpheus Records) * Situation Hot (1990, Macola Records) * Where's My Bytches (1993, Da Bozak Records) * Professor X (2007 / 2008, Clone Records) * Innovative Life: The Anthology (2008, Stones Throw Records) ===N.W.A:n kanssa=== * N.W.A. and the Posse (1987) * Straight Outta Compton (1988) == Lähteet == Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Vuonna 1965 syntyneet Luokka:Elävät henkilöt Luokka:Afroamerikkalaiset
Snitsky

Eugene Alan Snitsky (s. 14. tammikuuta 1970)Snitsky Wrestlingdata- sivustollaViitattu 25.7.2024, joka tunnetaan paremmin nimellä Snitsky, on showpainija, joka tunnetaan esiintymisistään World Wrestling Entertainmentin Raw-brändissä. == Raw ja Lähtö == Snitsky vaihdettiin ECW:stä takaisin Rawiin heinäkuussa 2008. Hän teki paluunsa brändiin voittamalla Super Crazyn. Snitsky jatkoi voittoputkeaan hakaten mm. Super Crazyn, Val Veniksen ja The Highlandersit. Elokuussa 2008, Snitsky hävisi John Cenalle kaksi kertaa ja toisella kerralla Randy Orton sekaantui matsiin. Tämä oli Snitskyn ensimmäinen häviö Rawissa paluunsa jälkeen. Snitsky teki paluun lokakuussa 2008 voittaen Val Veniksen ja auttaen Santino Marellaa hänen riidassaan Venistä vastaan. Joulukuussa 2008, Snitsky hävisi Jeff Hardylle matsissa Intercontinental- mestaruudesta. Snitsky paini sittemmin monia Heat-matseja, voittaen niistä useimmat. Snitskyn viimeinen ottelu WWE:ssä oli Intercontinental- mestaruusturnauksessa CM Punkia vastaan, jonka Snitsky hävisi. Joulukuun yhdestoista päivä, Snitsky sai potkut WWE:stä. Snitsky ei voittanut yhtäkään mestaruutta WWE:ssä.Where Are They Now?: SnitskyViitattu 25.7.2024 == Tiedot == * Pituus: 203 cmhttps://www.thesmackdownhotel.com/roster/tallest-wrestlers * Paino: 140 kg * Syntyi: * Asuu: Orwigsburg, Pennsylvania * Debyytti: Vuosi 2004 == Liikkeet == * Pumphandle Slam * Big Boot * Inverted DDT * Running Lariat * Scoop Slam * Clothesline == Palkinnot == * 83/500 sijalla Vuoden Painija 2005-listalla ==Lähteet== Luokka:Yhdysvaltalaiset showpainijat Luokka:Vuonna 1970 syntyneet Luokka:Elävät henkilöt
Sodalitium Confessionis Apostolicae

Sodalitium Confessionis Apostolicæ (SCA) on Ruotsin kirkossa toimiva luterilainen pappisveljestö. SCA:n perusti 1919 Malmön Pyhän Pietarin seurakunnan kirkkoherra Albert Lysander (1875–1956) Oxfordin liikkeen vaikutuksesta. Veljestö perustettiin vahvistamaan pappisidentiteettiä ja rohkaisemaan kirkon uudistusta sen apostoliselle perustalle, samanaikaisesti nousevan liberaaliteologian vaikutusaikana. SCA:ta johtaa Frater Superior ja sen jäsenet noudattavat hartauselämässään yhteistä hengellistä sääntöä.Bilagor: Sodalitium Confessionis Apostolicae (Den apostoliska bekännelsens brödraskap) Regula. Kilström: Högkyrkligheten i Sverige och Finland under 1900-talet, s. 255-258 Veljestön novisiaatti kestää vuoden ajan. SCA:n vuotuinen juhlapäivä on apostolien Simonin ja Juudaksen muistopäivä 28. lokakuuta. ==Lähteet== * Oloph Bexell: The Oxford Movement as Received in Sweden. Kyrklig Samling - Lontoon konferenssi 2006 * Bengt Ingmar Kilström: Högkyrkligheten i Sverige och Finland under 1900-talet. Helsingborg 1990, ISBN 91-7830-052-5 ===Viitteet=== Luokka:Luterilaiset veljistöt, sääntökunnat ja luostarit Luokka:Ruotsin kirkko Luokka:Ruotsalaiset kristilliset järjestöt
Stephen Lang

Stephen Lang (s. 11. heinäkuuta 1952 New York, New York) on yhdysvaltalainen näyttelijä. Hänen isänsä on unkarinjuutalaista ja saksanjuutalaista sukua ja hänen äitinsä irlantilais-saksalaista sukua. Lang aloitti uransa teatterin parissa. Hän on voittanut urallaan useita palkintoja ja esiintynyt televisiosarjojen ja elokuvien lisäksi myös Broadwaylla. ==Yksityiselämä== Lang on naimisissa Kristina Watsonin kanssa, joka on vaatesuunnittelija- opettaja. Heillä on neljä lasta. == Filmografiaa == * Kauppamatkustajan kuolema (1985) * Psykopaatin jäljillä (Manhunter, 1986) * Salainen projekti (Project X, 1987) * The Hard Way (1991) * Gettysburg (1993) * Tappava salaisuus (Fire Down Below, 1997) * Trixie (2000) * The I Inside (2003) * Jumalan miekka (Gods and Generals, 2003) * Save Me (2007) * Avatar (2009) * Conan the Barbarian (2011) * Terra Nova (televisiosarja, 2011) * Pioneer – sukellus meren syvyyksiin (Pionér, 2013) * Don’t Breathe (2016) * Mortal Engines (2018) * Don't Breathe 2 (2021) * Avatar: The Way of Water (2022) * Avatar: Fire and Ash (2025) * Avatar 4 (2029) == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Matt Bloom

Matthew Jason "Matt" Bloom (s. 14. marraskuuta 1972)http://www.onlineworldofwrestling.com/profiles/g/giant-bernard.html on yhdysvaltalainen ammattilaispainija. Hän on paininut New Japan Pro Wrestlingissä nimellä Giant Bernard. Hän otteli World Wrestling Entertainmentissa (WWE) vuodesta 1997 vuoteen 2004. Tuolloin hän käytti kehänimiä Prince Albert, Albert ja A-Train. Painittuaan muutaman vuoden Japanissa Bloom palasi WWE:hen vuonna 2012 nimellä Lord Tensai, joka myöhemmin lyhennettiin nimeen Tensai. == Lähtö WWE:stä == Bloom debytoi WWE:ssä 11. huhtikuuta 1999 Sunday Night Heat. Hän liittyi lyhytikäiseen trioon nimeltä "The Pierced Palls".Shields, Brian; Kevin Sullivan. WWE Encyclopedia. DK. ISBN 978-0-7566-4190-0. Viitattu 24.6.2010 Bloom debytoi RAWissa 7. kesäkuuta 2004. Hän loukkaantui 24. päivä ja ennen toipumistaan, 24. marraskuuta, WWE purki Bloomin sopimuksen. == Lähteet == Luokka:Yhdysvaltalaiset showpainijat Luokka:Vuonna 1972 syntyneet Luokka:Elävät henkilöt
Ken Kercheval

Ken Kercheval (15. heinäkuuta 1935 Wolcottville, Indiana – 21. huhtikuuta 2019 Clinton, Indiana) oli yhdysvaltalainen näyttelijä, joka näytteli 1980-luvun menestyssarjassa Dallas Cliff Barnesin roolissa. Hän oli Larry Hagmanin ohella ainoa näyttelijä, joka pysyi sarjassa sen alusta loppuun. 1960-luvulla Kercheval näytteli teatterilavoilla lähinnä musikaaleissa. Teatterityöt eivät kuitenkaan yksin riittäneet elannon lähteiksi vaan hän joutui tekemään niiden ohella myös muita töitä. Ennen Dallasia Kercheval oli esiintynyt pienissä sivurooleissa monissa TV-sarjoissa ja joissakin elokuvissa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1935 syntyneet Luokka:Vuonna 2019 kuolleet
Prince Albert

Prince Albert on kaupunki Saskatchewanin provinssissa Kanadassa. Se sijaitsee Saskatchewanjoen pohjoishaaran varrella ja on tärkeä läpikulkureitti provinssin pohjoisosiin. Laaja Prince Albertin kansallispuisto sijaitsee 51 kilometriä kaupungista pohjoiseen. WHL-joukkue Prince Albert Raiders on kotoisin Prince Albertista. == Historia == Prince Albertin alueen ensimmäiset asukkaat olivat cree-intiaaneja. Jotka kutsuivat aluetta nimellä () joka tarkoittaa ( tai ). Ensimmäinen valkoinen alueella oli englantilainen Henry Kelsey vuonna 1692. Ensimmäinen eurooppalainen asutus nykyisen kaupungin lähellä oli Peter Pondin perustama North West Companyn kauppa-asema vuonna 1776, joka edelleen kantaa hänen nimeään. 1862 Hudson's Bay Companyn työntekijä James Isbister asettui asumaan ja viljelemään maata paikalla. Alueelle muutti useita muitakin siirtolaisperheitä, jotka kutsuivat aluetta Isbisterin asutuskeskukseksi. Isbister muutti pois alueelta 1886 mutta palasi vuosia myöhemmin takaisin perustettuun Prince Albertin kylään. Pastori James Nisbet perusti Prince Albertin yhdyskunnan kaupungin paikalle vuonna 1866, käännytäkseen intiaaneja kristinuskoon. Nimensä yhdyskunta sai juuri edesmenneen Yhdistyneen kuningaskunnan prinssi Albertin mukaan. Kaupunki kantaa edelleen hänen nimeään. Yhdyskunnan väestöstä suuri osa oli métisejä, joten yhdyskunta oli heidän hallussaan Saskatchewanin kapinassa vuonna 1885, kunnes Kanadan armeija marssi yhdyskuntaan. Samana vuonna Prince Albert sai virallisen kylän aseman. Prince Albertista tuli Saskatchewanin hallinnollinen keskus vuonna 1882 ja vuonna 1904 Prince Albert sai kaupunginoikeudet. Seuraavana vuonna hallinto siirrettiin kuitenkin Reginaan. Vuonna 1911 Saskatchewanin valtiollinen vankila perustettiin kaupunkiin. == Lähteet == Luokka:Saskatchewanin kaupungit
Lehtimäenkulma

Lehtimäenkulma (myös Lehtimäki) on kulmakunta ja entinen koulupiiri Somerolla lähellä Ypäjän rajaa. 2010-luvulla kulmakunnalta käytiin koulua pääasiassa Pitkäjärven koulussa. Kulmakunnalla toimii Lehtimäenkulman Pienviljelijäyhdistys ry, jonka omistuksessa on maamiesseurantalo Lehtilä. Aiemmin kulmakunnalla oli myös koulu ja kauppa. Lehtimäen koulu perustettiin vuonna 1926 ja lopetettiin vuonna 1971. Lehtilän seuraintalo rakennettiin 1950-luvun alussa. 1970-luvulla talo paloi, mutta rakennettiin uudelleen. Nykyinen loivakattoinen puurakennus valmistui vuonna 1978 ja sen pinta-ala on 504 m². Kulmakuntaan kuuluu takamaita neljästä Someron kylästä: Pitkäjärvestä, Sillanpäästä, Pyölistä ja Lahdesta. Nimensä kulmakunta on saanut Lahden ja Pyölin jakokunnan maille Pyölin kylään isossajaossa perustetusta Löfbackan eli Lehtimäen uudistalosta, joka 1800-luvulla oli Someron nimismiehen virkatalona. Lehtimäen nykyinen päärakennus on perimätiedon mukaan pystytetty 1834, ja talo rakennuksineen on maisemallisesti ja paikallishistoriallisesti arvokas ja hyvin säilynyt kokonaisuus. Viereinen Lehtimäen koulu, joka nykyään on asuinkäytössä, on rakennettu vuonna 1929. Kaksikerroksinen, hirsirakenteinen, tyyliltään klassistinen rakennus on maisemallisesti merkittävä. Luonnonympäristöltään Lehtimäenkulma on osa Somerolta Loimaalle ulottuvaa savitasankoa, jossa saven täyttämät kallioperän murrokset ja kalliosydämiset moreenimäet vuorottelevat. Vedet virtaavat alueelta kolmeen suuntaan: Loimijoen sivujoen Kuusjoen latvahaaroihin Ypäjällä ja Paimionjoen sivujokien Palojoen ja Jaatilanjoen latvahaaroihin Somerolla. ==Lähteet== Luokka:Someron kulmakunnat
Wattie Buchan

Walter "Wattie" David Buchan (s. 24. heinäkuuta 1957 Edinburgh) on skotlantilaisen hardcore punk -yhtye The Exploitedin laulaja. Britannian armeijan käytyään Buchan palasi kotikaupunkiinsa Edinburghiin. Buchan kiinnostui punkista kuultuaan Sex Pistolsista. Buchan on naimisissa Gena Buchanin kanssa. Hänen veljensä Wullie soitti punkrockyhtyeessä, josta myöhemmin tuli The Exploited. He ottivat Buchanin yhtyeeseen vokalistiksi. Yhtye on jatkanut toimintaansa 2000-luvulle asti. Yhtye aloitti soittamalla Oi!: ta ja streetpunkia, mutta sen musiikissa on nykyisin vaikutteita thrash metallista. Buchan tunnetaan kriittisenä useita muita punkmuusikkoja kohtaan, varsinkin Green Dayta, Henry Rollinsia, Jello Biafraa, Bad Religionia ja emoyhtyeitä kohtaan. == Lähteet == Luokka:Skotlantilaiset laulajat Luokka:Vuonna 1957 syntyneet Luokka:Elävät henkilöt
Valkoniskakyyhky

Valkoniskakyyhky (Columba albinucha) on melko harvinainen keskiafrikkalainen kyyhky. ==Koko ja ulkonäkö== Valkoniskakyyhky on 34 cm pitkä, uuttukyyhkyn kokoinen lintu. Kyyhkynharmaasta höyhenpuvusta erottuvat laajalti valkoinen niska ja päälaen takaosa sekä valkoinen pyrstö. Nokka on punertava ja naama tumma. ==Esiintyminen== Valkoniskakyyhky elää keskisessä Afrikassa lähellä Päiväntasaaja Kamerunissa, Kongon demokraattisessa tasavallassa, Ugandassa ja Sudanissa. Kaikkialla se on harvalukuinen ja siitä on vain vähän havaintoja. Metsien hakkuut vaarantavat lajin elinmahdollisuuksia. ==Elinympäristö== Valkoniskakyyhkyt asuvat tiheissä alavien maiden ja vuorenrinteiden metsissä 1 800 metrin korkeuteen saakka. ==Lisääntyminen== Pesimähavainnot koskevat vain yhtä pesää, joka sijaitsi matalalla ruohokasvillisuudessa ja jossa oli yksi valkoinen muna. ==Ravinto== Valkoniskakyyhkyjen ravintona ovat ainakin marjat ja hedelmät. == Lähteet == * ARKive === Viitteet === Luokka:Kyyhkylinnut
Nicola Berti

Nicola Berti (s. 14. huhtikuuta 1967 Salsomaggiore Terme, Italia) on italialainen jalkapalloilija. Berti oli pelipaikaltaan keskikenttäpelaaja. Hän pystyi pelaamaan sekä keskellä että laidassa. == Ura == Berti edusti uransa parhaan jakson eli vuodet 1988–1998 Interiä. Hän saavutti seuran riveissä muun muassa Italian-mestaruuden ja kaksi UEFA Cupin voittoa. Berti edusti kotimaassaan myös Parmaa ja Fiorentinaa vuosina 1982–1988. Hän edusti lisäksi kotimaansa ulkopuolella englantilaista Tottenhamia, espanjalaista Alavésia ja australialaista Northern Spiritiä vuosina 1998–2000. Italian maajoukkueessa Berti pelasi 39 ottelua ja teki kolme maalia vuosina 1988–1995. Hän saavutti Italian riveissä MM-kilpailuissa pronssia kotikisoissa vuonna 1990 ja hopeaa vuonna 1994. == Saavutukset == * Italian-mestaruus 1989 * Italian supercup 1989 * UEFA Cup 1991, 1994 * MM-pronssi 1990 * MM-hopea 1994 == Lähteet == == Aiheesta muualla == * * Luokka:Italialaiset jalkapalloilijat Luokka:Vuonna 1967 syntyneet Luokka:Elävät henkilöt
City Heat – tuli hännän alla

City Heat – tuli hännän alla on toiminta- ja komediaelokuva, joka valmistui vuonna 1984. Pääosissa nähdään Clint Eastwood ja Burt Reynolds. Elokuva on parodia näiden kahden omista, kovaksikeitetyn macho-sankarin rooleista. ==Arvioita== Video-oppaassa vuodelta 1994 Asko Alanen harmittelee, etteivät löysä parodia ja totinen paukuttelu kohtaa elokuvassa. Hän antoi City Heatille yhden tähden viidestä, mikä vastaa sanallista arviota ”huono”. ==Lähteet== Luokka:Yhdysvaltalaiset toimintakomediat Luokka:Vuoden 1984 yhdysvaltalaiset elokuvat
Oliivikäki

Oliivikäki (Cercococcyx olivinus) on läntisessä Afrikassa esiintyvä pitkäpyrstöinen käkilaji. == Esiintyminen == Oliivikäki elää läntisessä Afrikassa Sierra Leonesta ja Guineasta Angolaan, Sambiaan ja Ugandaan. Lajin elinympäristön ala on noin 720 000 neliökilometriä. == Lähteet == == Aiheesta muualla == *ITIS: Cercococcyx olivinus Luokka:Käkilinnut
Kiki (lehti)

Kiki oli Yrjö Halmeen johtaman Kustannusosakeyhtiö Ilmarisen julkaisema, vuosina 1929–1937 ilmestynyt lukemistolehti, joka loi pohjaa suomalaiselle miestenlehtiperinteelle. Se sisälsi aikakauteen nähden poikkeuksellisen eroottisia kuvia naisista ja yleistä etikettivalistusta. Lehdessä julkaistiin muun muassa useita Marton Taigan komisario Kairala -tarinoita. == Lähteet == Luokka:Miestenlehdet Luokka:Suomalaiset lukemistolehdet Luokka:Ilmestymästä lakanneet suomalaiset aikakauslehdet
Store Fornestinden

Store Fornestinden on Skandien Lyngsalpenen osaan kuuluva vuorenhuippu Tromssan kunnassa Norjassa. Fornesfjellet käsittää kaksi huippua, joista Store Fornestinden on korkeampi, 1 477 metriä merenpinnan tasosta. Toinen huippu on hieman pohjoisempi Litle Fornestinden, jonka korkeus on 1 050 metriä. Kuva: Store Fornestinden.jpg|Store Fornestindenin länsipuoli helmikuussa 2009. Kuva: Store Fornestinden - May 2.JPG|Store Fornestinden nähtynä pohjoisesta, Muotkalahden (Kjosen) varrella kulkevalta Riksvei 91 -tieltä toukokuussa 2009. == Aiheesta muualla == * Kuvia, Geir Jenssen 2007 Luokka:Tromssa Luokka:Tromssan läänin vuoret Luokka:Skandit
Labyrinttisienet

Labyrinttisienet (Labyrinthulomycetes) ovat ruskeiden levien kaareen kuuluvia eliöitä, joista monet muodostavat erikoisia verkkomaisia limakkorakenteita. Niissä on kaksi pääryhmää: limaverkkosienet (Labyrinthulaceae) ja traustokytridit (Thraustochytridiaceae). Sekä limaverkkosieniä että traustokytridejä tunnetaan kumpiakin noin 30 lajia. Niitä elää meri- ja murtovedessä, jossa ne hajottavat lahoavaa ainesta tai ovat muiden eliöiden loisia. Limaverkkosienet muodostavat soluseinättömiä, kalvon ympäröimiä limaverkkoja, joiden sisällä solut elävät. Limaverkko muodostuu solulimasta, ja siinä elävät solut ovat yhteydessä limaverkkoon niiden pinnalla olevien botrosomi-nimisten rakenteiden välityksellä. Solut ovat muodoltaan sukkulamaisia, ja ne voivat liikkua limaverkon sisällä. Tämän ansiosta limaverkko voi edetä hitaasti (5–150 mikrometriä minuutissa) alustaansa pitkin. Limaverkossa olevat solut voivat lisääntyä jakautumalla, ja limaverkko voi hajota useisiin osiin, jotka jatkavat elämäänsä itsenäisinä limakkoina. Limaverkkosienet lisääntyvät myös suvullisesti, jolloin muodostuu uintisiimallisia parveiluitiöitä. Traustokytridit puolestaan eivät muodosta limaverkkosienten tapaan laajoja limakkoja, mutta niillä on kuitenkin soluissaan samanlaisia botrosomeja, joista työntyvien limasäikeiden avulla ne kiinnittyvät alustaansa. Niihin kuuluu mm. nilviäisillä loisivia lajeja. == Lähteet == * Rikkinen, Jouko: Leviä, sieniä ja leväsieniä. Yliopistopaino, 1999. ISBN: 9789515703637 * Tsui C.K. et al.: Labyrinthulomycetes phylogeny and its implications for the evolutionary loss of chloroplasts and gain of ectoplasmic gliding PMID: 18977305; Mol Phylogenet Evol. 17 Oct 2008. === Viitteet === Luokka:Chromalveolata Luokka:Levät
Steindalstinden

Steindalstinden on Skandien Lyngsalpenen osaan kuuluva kaksoishuippu Omasvuonon kunnassa, Norjassa. Huipuista korkeampi on läntinen huippu, joka on korkeudeltaan 1 511 metriä merenpinnan tasosta. Hieman matalampi itäinen huippu on korkeudeltaan 1 504 metriä. ==Lähteet== == Aiheesta muualla == * Kuvia ja hieman kuvailua kiipeämisestä, Geir Jenssen 2008 Luokka:Omasvuono Luokka:Tromssan läänin vuoret Luokka:Skandit